Česká hudobná akadémia musela pred týždňom dvakrát hlasovať, kým jej členovia určili víťaznú skupinu roka – Monkey Bussiness.
Predseda akadémie Michal Horáček na vzniknutý chaos reagoval: "Nutnosť opakovaného hlasovania pri odovzdávaní cien spôsobilo zlyhanie počítača."
Podľa neho zvolil moderátor večera jediné správne riešenie, keď po vzniknutých komplikáciách dal hlasovanie o skupine roka opakovať.
Monkey Bussiness mala po prvom hlasovaní najnižšie percento úspešnosti.
Zhodne po štyridsať percent mali kapely Lucie a Chinaski.